
Posteaquam  Hallerus  irritabilitatem  musculorum  unis  eorum  libris 
propriam  fecerat,  nibil  paene  aliud  curarunt  physiologi,  quam  ut  scholae 
Hallerianae  placitum  iterum  iterum  que  examinarent,  idque  novarum  ob- 
servationum fide  aut  munire  aut  refutare  studerent.  E quibus  studiis 
etiamsi  nonnulla  redundarunt  non  exigui  momenti  commoda , tamen  Theo- 
dorus Schioannius,  cum  ad  cognoscendos  musculorum  motus  novum  adi- 
, tum  comparasset,  operae  pretium  fecisse  visus  est.  Intellexit  vir  acutissi- 
mus primum  omnium  id  esse  agendum,  ut  qua  vi  musculi  agerent  et 
quanta  diligenter  perpenderetm*.  Itaque  curavit  ut  aliquis  musculus, 
quem  electricitate  lacesseret,  nunc  minora  nunc  maiora  pondera  elevaret, 
deinde  fibrarum  contractarum  longitudinem  diligenter  emensus  est.  Qui- 
bus experimentis  probavit , musculum , quo  quis  magis  contractus  esset, 
ad  sustentandum  pondus  minus  aptum  esse.  Hanc  vero  elasticitatis  le- 
gem esse  Schwannius  perspexit,  quare  vires,  quibus  musculi  uterentur, 
elasticas  esse  asseruit. 

In  his  viri  illustrissimi  studiis  observationum  subtilitatem  magis  quam 
conclusionum  perspicuitatem  miror.  Est  enim  id  quod  de  musculormn 
elasticitate  praecipit  non  plane  clarum  imo  obscurum.  Constat  vim  mu- 
sculorum talem  esse,  quae  fibras  contrahens  naturalem  earum  formam 

immutet,  elasticitatem  vero  hoc  proprium  habere,  ut  naturalem  corporum 
formam  defendat  immutatamque  reficiat.  Quod  qui  perpendunt,  fortasse 
in  Felicis  Fontanae  doctrina  constare  malent,  duas  musculis  vires  adscriben- 
tis , alteram  animalem , quae  fibras  contrahat , alteram  elasticam , quae 
partes  contractas  ad  pristinae  formae  integritatem  reducat. 

Exstitit  autem  doctrinae  Sclmannianae  defensor  subtilis , Eduardus 
Weherus^  qui  in  rebus  physicis  versatissimus  omnem  contractilitatem 
musculorum  elasticitati  superstruxit.  Nomine  elasticitatis  omnes  materiae 
vires  internas  comprehendit,  quae  formam  naturalem  corporum,  si  forte 
infestetur,  defendant,  immutatam  vero,  quum  cesset  turba  extrinsecus 
concitata , recondant  et  reficiant.  Monet  autem  naturalem  rerum  formam 
nequaquam  constantem  esse,  verum  pendere  ex  conditionibus  cum  plmd- 
mis,  tum  diversissimis.  Ita  fili  ferrei  longitudinem,  ubi  caleat  maiorem, 
ubi  frigeat  minorem  esse.  Utramque  formam  naturalem  esse,  id  est  vi- 
rium, quae  ibi  agant  omnium  concentu  provocatam  et  elasticitati  consen- 
taneam. lam  fingamus  aliquod  filum  ferreum  ob  aeris  circumiecti  calorem 
initio  longum  esse.  Interea  calor  imminuitur,  filum  ferreum  frigescit  et 
brevius  redditur.  Quod  si  quaeritur  qua  vi  contrahatur,  Weberus  elasti- 
citatem profert.  Neque  perperam  si  quid  video  id  agit.  Nam  quae  mo- 
leculae  in  ferro  calido  aequabiliter  dispositae  erant,  eae,  quum  calor 
auffugit,  nimis  inter  se  distant  et  raritate  laborant.  Quare  ad  concretio- 
nem tendunt  et  elasticitatis  ope  se  contrahunt. 

Cum  illo  autem  filo  ferreo  Weherus  comparat  musculum.  Huius  duas 
formas  naturales  esse  ait,  alteram  quiescentis,  qui  longior  sit  et  tenuior, 
alteram  vigentis  sive  stimulo  irritati , qui  brevior  sit  simulatque  crassior. 
Hanc  vero  breviorem  formam , quae  musculo  ad  actionem  excitato  sola 
conveniat,  viribus  elasticis  provocan  persuasum  habet.  Itaque  omnes 
musculorum  motus  al)  elasticitate  repetit,  quamquam  causarum  finis  si 
quaeritur , elasticitatem  ipsam  pendere  a vitae  actionibus , non  negat. 

In  his  nihil  video , quod  non  dialecticis  conveniat , iino  muor  aucto- 
ris sagacitatem,  qui  inter  musculorum  motus  et  vitalem  eorum  fontem, 
elasticitatem  suam  callide  interponat.  Nimirum  motus  musculorum  expli- 
caturi si  ad  ultimas  causas  vitales  respicimus , exig-ua  lucis  inveniendae 
exspectatio  est.  Contra  si  proximas  causas  quaerimus , quae  physicae 
sunt , sperare  licet  fore  ut  observationum  et  experimentorum  ope  naturam 
rerum  cognoscamus  ipsasque  leges , quas  sequantur , perspiciamus. 

Ex  quibus  omnibus  dubium  esse  nequit,  me  doctrinae  Weherianae 
principiis  nequaquam  obstare,  quam  potius  sagaciter  inventam  et  physi- 
cis rationibus  bene  stabilitam  crediderim.  Id  unum  dubito , utrum  in 
physiologiae  usum  vocata  elasticitas  ad  explicandas  musculorum  motus 
aptior  sit  quam  ipsa  vis  vitalis , cui  praefertru’  et  substituitur.  Quae 
quorsum  spectet  dubitatio  demonstrabo. 

Si  quis  musculus  stimulo  lacessitus  pondus  extollit,  vim  exerit,  quae 
secundum  doctrinam  praecedentibus  prolatam,  partim  a naturali  fibrarum 
irritatarum  forma,  partim  ab  elasticitatis  ut  dicunt  modulo  pendet.  Quare 
vires  musculorum  constante  forma  naturali,  ex  elasticitatis  vi  et  vigore 
iudicandae  sunt.  lam  naturalem  formam  Weherus  in  musculis  conti’actis 
simpliciter  metitur,  at  vim  elasticitatis  ita  explorat,  ut  expansionem  fibra- 
rum , quae  ponderis  extollendi  gravitate  efficiatm’ , circini  ope  definiat. 
Est  enim  elasticitatis  et  expansibilitatis , ut  ita  dicam,  inversa  ra- 
tio, ita,  ut  expansibilitate  bene  stabilita,  ipsius  elasticitatis  perspicua  ra- 
tio sit.  Ex  quibus  orta  spes  est , fore  ut  vires  musculorum  ad  nu- 
meros revocentur,  qui  ubi  semel  -inventi  essent,  aditus  ad  mathesin 
pateret. 

Enim  vero  cavendum  est , ne  in  tanta  difficultatum  superandarum 
exspectatione  aliquomodo  fallamur.  Probavi  experimentis  nuper  a me  di- 
vulgatis, expansiones  musculorum  variabiles  esse,  hac  quidem  ratione  at- 
que lege,  ut  quo  quis  musculus  contractionem  magis  impeditam  perfice- 

ret,  fibrarum  eius  maior  expansio  esset.  Quatuor  inveni  metbodos  ad 
periclitationem  idoneas.  Hae  quidem  methodi,  cum  unaquaeque  satis  sibi 
constaret,  mirum  quantum  inter  se  omnes  differebant,  et  expansionem 
fibrarum  diversissimam  exhibebant.  Proinde  nec  expansibilitatis  nec  eia- 
sticitatis  certam  esse  rationem  existimo. 

In  dissertatione  nuper  a me  edita  definitionem  expansibilitatis  a TFe- 
hero  commendatam  retinui.  Huius  autem  haec  ratio  est  quae  sequitur. 
Si  musculi  irritati  longitudo  naturalis  a musculi  irritati  atque  pondere  ex- 
pansi longitudine  deducitur,  id  quod  superest  expansio  habetur.  Deinde 
haec  ipsa  expansio  naturali  fibrarum  irritatarum  longitudine  dividenda 
est,  ut  expansibilitas  prodeat,  quam  quaerimus. 

Est  autem  ista  expansibilitatis  coniecturalis  definitio,  quae  magnam 
erroris  suspicionem  movet.  Ponit  enim  musculorum  irritatorum  formam 
talem  esse,  quae  quamquam  continuo  labore  sensim  mutetur,  tamen  satis 
perseveret  ut  in  una  contractione,  quamvis  difficili  prorsus  constet.  Ve- 
rum ex  labore  fatigatio  oritur , ex  fatigatione  contractionum  debilitas , at 
musculi  minus  contracti  natura  longiores  sunt.  Itaque  cum  musculi  ex 
contractione  sensim  longiores  fiant,  de  naturali  forma  eorum  qui  irritati 
contrahantur,  iudicari  nequit.  Sicut  enim  sine  contentione  fibrarum  nulla 
contractio  perficitur,  ita  naturalem  formam  in  ipsa  contractione  perpetuo 
mutari  credibile  est. 

Quod  si  ita  se  habet,  duorum  musculorum,  unius  nihil  praeter  mo- 
lem suam  ferentis , alterius  grave  pondus  extollentis , dissimilis  conditio 
et  finita  contractione  diversa  forma  naturalis  erit.  Hoc  dico:  musculus 
stimulo  lacessitus  , prouti  vel  onustus  est  vel  non  onustus , mutationes 
internas  subit  diversas,  ita  ut  onustus  ne  appetat  quidem  eandem 
formam  quam  onustus  appetit.  At  quam  appetat  non  liquet.  Quare 
non  nego  qmdem  Weheri  illud,  data  forma  naturali  omnes  muscu- 

lorum  motus  ab  elasticitate  pendere , quae  contrahat  fibras , ut  aequi- 
brio  satisfiat,  verum  naturalem  formam,  quam  postulet,  non  halibilem 
esse  censeo.  Est  enim,  ut  dixi,  continuo  mobilis,  unde  mensionis  labo- 
rem eludit. 

Quae  omnia  ita  mihi  plana  videntur,  ut  ne  dubitationis  quidem  lo- 
cum superesse  crediderim,  sed  tamen  quaeri  potest,  utrum  ista  formae 
naturalis  mobilitas , quam  arguo , tanta  sit  ut  in  aestimanda  sive  expan- 
sibiHtate  sive  elasticitate  musculorum  respici  debeat?  Hoc  probabo,  ex- 
perimentorum a me  institutorum  explicatione  praemissa. 

Lingua  ranae , quae  musculos  hyoglossos  longissimos  habet , ad  per- 
pendiculum suspenditur,  ita  ut  apex  eius  deorsum  spectet.  Ipsi  apici 
acus  aenea  alligatur  inferne  uncinata.  Cuius  unci  hic  usus  est,  ut  pon- 
derum musculo  affigendorum  oportunitatem  paret.  Sunt  enim  pondera, 
quibus  utor,  superne  itidem  uncinata,  ita  ut  facillimo  negotio  et  alligari 
acui  et  ab  ea  removeri  possint.  Praeterea  acus  transversim  spinam  ex- 
igit, quae,  ubi  musculus  se  movet,  itineris  ab  eo  confecti  et  iudex  et 
mensor  est.  Nimirum  musculum  quiescentem  circini  ope  simpliciter  me- 
tior, at  ubi  vel  stimulatus  se  contrahit,  vel  onustus  expanditur,  longitu- 
dinis variationem  ex  spinae  supra  memoratae  cm:su  aestimo.  Cuius  men- 
sionis causa  apparatus  quo  utor  ita  fabricatus  est,  ut  proxime  a musculo 
tabula  ascendat,  quae  lineolis  subtilissimis  aequabiliter  divisa  ad  mensu- 
ram musculi  aptissima  est.  Spina  vero  ab  acu  prominens  musculi  motus 
sequitur,  et  ad  tabulae  inscriptionem  versa  itineris  ab  eo  facti  magnitu- 
dinem indicat. 

lam  descripto  apparatu,  ad  hoc  genus  periclitationum  necessario,  ad 
ipsorum  experimentorum  explicationem  transeo.  Propositum  erat  compa- 
rare longitudinem  musculorum  contractorum  ita,  ut,  caeteris  pa- 
ribus, una  differret  contractionis  contentio,  quae  defatigationem  variam 
produceret. 

Quare  primum  irritavi  musculum  non  onustum , macliina  magnetico- 
electrica  in  usum  adhibita , et  librarum  longitudinem , cum  maxime  con- 
traherentur, definivi.  Quo  facto  eundem  musculum,  nunc  sane  onustum, 
iterum  irritavi  et  peracta  pariter  atque  definita  fibrarum  contractione,  su- 
bito pondus  in  unco  suspensum  removi.  Quod  simulatque  factum  est, 
musculus  denuo  contractus  est.  Neque  id  mirum.  Erant  enim  fibrae  pon- 
deris gravitate  expansae,  quare  semoto  onere  formam  quasi  invite  sibi 
impositam  derelinquebant  et  ad  eam  quae  naturae  conveniens  erat  se  re- 
cipiebant. Haec  vero  naturalis  sive  forma  sive  longitudo  quaeritur  an 
eadem  sit  atque  illa  quam  in  musculo  praecedente,  eo  quidem  non 
onusto , invenimus. 

Superest  ut  de  singulis  experimentis  agam,  quae  quo  facilius  perspi- 
ciantur  in  tabulas  placet  colligere.  Harum  unaquaeque  septem  columnas 
habet.  In  prima  quidem  observationes , quo  orduie  incesserint , numeris 
allatis  significatur.  In  secunda  ponderis  =p  in  usum  vocati  gravitas  re- 
fertur. Tertia  musculi  quiescentis  nulloque  pondere  extenuati  longitudi- 
nem =1  exhibet.  Quarta  musculi  quiescentis  quidem  at  onusti  longitudi- 
nem =L  indicat.  Quinta  musculi  pariter  irritati  atque  onusti  longitu- 
dinem =^/  refert.  Sexta  longitudinem  irritati  muscidi  significat , qui  nullo 
pondere  impeditus  facillimam  contractionem  perfecit  minimeque  debilita- 
tus est.  Haec  longitudo  sit  = X.  In  septima  denique  columna  eius  musculi 
longitudo  continetur , qui  quum  initio  experimenti  vim  ponderis  perpessus 
esset,  versus  finem  contractionis  ab  ea  liberatus  est.  Eiusmodi  musculus 
magis  quam  is  quem  modo  nominavimus,  lassus  erit.  Longitudinem  eius 
litera  A'  significabimus. 

Caeterum  numeri  a me  allati,  ubi  longitudinem  musculorum  defini- 
unt , millimetra  significant , ubi  ponderis  gravitatem  spectant  grammata 
indicant. 

Tabula  I. 

Experimenta  cum  lingua  ranae  esculentae  instituta,  cuius  longitudo 
47  millimetris  aequatm*.  Pondus  5 grammatum  alternis  in  observationi- 
bus linguae  alligatur  et  ab  ea  removetur. 


Observatio 

P 

1 

L 

1 

1‘ 

1 

5 Gr. 

— 

55,3“'“ 

19,9  mm 

— 

16,9"““ 

2 

0 „ 

45,9 

— 

— 

15,1 

— 

3 

5 „ 

— 

56,0  „ 

21,5  „ 

— 

19  „ 

4 

0 „ 

44  „ 

— 

— 

16,1  „ 

— 

5 

5 „ 

— 

55  „ 

26,4  „ 

— 

21,7  ., 

6 

0 „ 

44  „ 

— 

— 

18,2  „ 

— 

7 

5 „ 

— 

55  „ 

35,9  „ 

— 

26  „ 

8 

0 „ 

44  „ 

— 

— 

22,3  „ 

— 

9 

5 „ 

— 

55  „ 

49,2  „ 

— 

29  „ 

10 

0 „ 

44,5  „ 

— 

— 

27  „ 

— 

11 

5 

— 

55,1  „ 

52,7  „ 

— 

35,8  „ 

12 

0 „ 

45,5  „ 

— 

— 

33  „ 

— 

13 

5 „ 

55,2  „ 

53,8  „ 

— 

42,1  „ 

14 

0 „ 

46,1  „ 

— 

— 

37,2  „ 

— 

15 

5 „ 

— 

55,5  ,, 

54,5  ,, 

— 

44,4  „ 

16 

0 „ 

47,0  „ 

— 

— 

41,3  „ 

— 

17 

5 „ 

— 

55,8  „ 

55  „ 

— 

45,5  ,, 

18 

0 „ 

47,3  „ 

— 

— 

42  ., 

— 

19 

5 „ 

— 

55,9  „ 

55,3  „ 

— 

46,3  „ 

20 

0 „ 

47,8  „ 

— 

— 

44,7  „ 

— 

21 

5 „ 

56,0  „ 

46,7  „ 

o 

Tabula  II. 

Conditiones  periculi  non  differunt  praecedentibus.  Longitudo  lin- 
guae =42  """j  pondus  adhibitum  10  Grammata. 


Observatio 

P 

1 

L 

A 

X 

A' 

1 

10  Gr. 

49,5 

25,1  „ 

— 

18,8  „ 

2 

0 „ 

40-' 

— 

— 

17”-" 

— 

3 

10  „ 

— 

50  „ 

39,1  „ 

— 

23,8  „ 

4 

0 „ 

41  „ 

— 

— 

21,8  „ 

— 

5 

10  „ 

— 

50,5  „ 

47,8  „ 

— 

31,0  „ 

6 

0 

42,5  „ 

— 

— 

27,7  ,. 

— 

7 

10  „ 

— 

51  „ 

49,6  „ 

— 

35,0  „ 

8 

0 „ 

43,0  „ 

— 

— 

33,1  „ 

— 

9 

10  „ 



51,2  „ 

50,3  „ 

— 

37,1  „ 

10 

0 „ 

43,5  „ 

— 

— 

36,2  „ 

— 

11 

10  „ 

51,5  „ 

50,9  „ 

40,0  „ 

12 

0 „ 

44,1  „ 

— 

— 

39,1  „ 

— 

13 

10  „ 

51,8  „ 

51,2  „ 

40,0  „ 

Itaque  observationes  omnes  cum  iis,  quae  in  tabula  prima  consigna- 
tae sunt,  egregie  consentiunt. 

Tabula  III. 

Conditiones  pericuH  praecedentibus  pares.  Longitudo  musculi =45™'", 
pondus  adhibitum  = 20  Grammata. 


Observatio 

P 

1 

L 

A 

l 

V 

1 

20  Gr. 

— 

54,2™™ 

32™™ 

— 

21,5  ™™ 

2 

0 „ 

45,3™” 

— 

— 

17,2™™ 

~ 

3 

20  „ 

— 

55  „ 

43,9  „ 

— 

23,5  „ 

4 

0 „ 

45,5  „ 

— 

— 

20,0  „ 

— 

5 

20  „ 

— 

55,5  „ 

49,8  „ 

— 

24,8  „ 

6 

0 „ 

46  „ 

— 

— 

22,1  „ 

— 1 

7 

20  „ 

— 

56  „ 

53,5  „ 

— 

25,8  „ 

8 

0 „ 

46,8  „ 

— 

— 

24,3  „ 

— 

9 

20  „ 

— 

56,1  „ 

55,0  „ 

— 

29,1  „ 

10 

0 „ 

47  „ 

— 

— 

27,5  „ 

— 

11 

20  „ 

— 

56,7  „ 

o5,9  ,, 

— 

31  „ 

12 

0 „ 

47,2  „ 

— 

— 

29,2  „ 

— 

13 

20  „ 

— 

57,0  „ 

56,5  „ 

— 

38,7  „ 

14 

0 „ 

47,8  „ 

— 

— 

35  „ 

— 

15 

20  „ 

57,8  „ 

57,5  „ 

42,8  „ 

Iterum  longitudo  V maior  quam  1 est.  Quo  probatur  longitudinem 
naturalem  fibrarum  irritatarum  minime  constantum  esse,  verum  a virium 
exercitatione  ita  pendere,  ut  quo  quis  magis  laboraverit  musculus,  fibrae 
longiores  sint. 

'Fabula  IV. 

Conditiones  pericnJorinn  praecedentibus  pares.  Longitudo  linguae 
non  irritatae  — 48  Milliinetra , pondus  ad  expansionem  fibrarum  adhibi- 
tum — 40  Grammata. 


Observatio 

P 

1 

L 

A 

1 

40  Gr. 

— 

65,5 

57,5 

— 

21 

2 

0 „ 

48,1 

— 

— 

17,0 

— 

3 

40  „ 

— 

66,5  ,, 

64,0  „ 

— 

21,5  „ 

4 

0 „ 

49,0  „ 

— 

— 

19,4  „ 

— 

5 

40 

— 

66,9  „ 

66,0  „ 

- 

25,0  „ 

G 

0 „ 

49,2  „ 

— 

— 

23,4  „ 

— 

r> 

i 

40  „ 

— 

67,0  „ 

66,7  „ 

— 

30,5  „ 

8 

0 „ 

49  „ 

— 

— 

27,5  „ 

— 

9 

40  „ 

— 

66,0  „ 

66  „ 

■ — 

35,0  „ 

Experimentorum  a me  institutorum  hic  finis  erat,  ut  de  forma  mus- 
culorum irritatorum  naturali  cpiaereretur , quam  quidem  pro  contractionis 
labore  difierre  nobis  persuasimus,  utrum  autem  tantum  differret,  ut  in 
aestimanda  sive  expansibilitate  sive  elasticitate  musculorum  discrimen  re- 
spiciendum esset  dubitavimus.  Enim  vero  respiciendum  esse  experimenta 
testantur,  nam  differentiam  longitudinum  V et  X admodum  conspicuam 
depreh  en  dimus . 

Quae  res  quam  gravis  sit  in  hac  tota  disputatione  facile  perspicitur. 
Nimirum  neque  elasticitatis  neque  expansibilitatis  sine  formae  naturalis 
cononitione  ulla  aestimatio  est.  Etenim  haec  forma  si  vacillat,  ne  vu-es 
quidem  musculorum  elasticae  constabunt. 

Id  fusius  demonstraturus  signis  utar  supra  commemoratis  et  ad  evi- 
tandas descriptionis  ambages  commodis. 

Expansio  musculi  quiescentis  nec  non  onusti  est  L — 1.  Itaque  expan- 

sibilitas  eius  babetur  ^ = E.  Contra  expansio  musculi  irritati  eius- 

que  onusti,  si  Weberum  sequimur,  aequa  est  ^ — A,  ex  quo  expansibili- 


tas  deducitur 


Huic  equidem  deductioni  repugno. 


Vidimus 


enim  musculum  irritatum , qui  onus  extulerit , parum  contrahi , ita  ut  re- 
moto onere,  quod  fibras  extenuaverit,  iusto  maiorem  longitudinem  = A'  ex- 
hiberet. Haec  vero  librarum  operoso  labore  defatigatarum  forma  natura- 
hs  est.  Quare  expansionem  habemus  A — V,  unde  expansibilitas 


A — A' 


X 


= E"  oritur. 


De  quo  qui  dubitant,  alteram  aequationem  expansionis  = ^ — X consi- 
derent quaeso,  in  qua  subtractio  fit  rerum  diversarum  et  plane  non  com- 
parabilium. Nam  A X sicut  diversis  in  experimentis  observatae , ita 
etiam  diversis  sub  conditionibus  provocatae  musculorum  longitudi- 
nes sunt. 

lam  interest  quaerere , quantum  E'  a Wehero  computatum  differat 

yf /l 

ab  E"  a me  inventum.  Aequatio  E'  = : — - longitudinem  X continet, 

A 

A — X' 

altera  vero  E"  = — — longitudinem  X'  habet.  Quae  literae  cum  ad  ob- 


servationes disiunctas  pertineant,  ipsi  musculi  quoad  lassitudinem  differunt 
et  comparationum  inter  E'  et  E"  directam  fieri  non  sinunt.  At  Webei‘us 
rationem  invenit,  qua  hoc  genus  difficultatis  excluderetur.  Nimirum  fati- 
gatio , quae  ex  perichtationum  repetitione  oritur , sensim  et  satis  aequabi- 
liter solet  procedere.  Quare  in  tribus  experimentis  a,  b,  c fere  ad  mo- 
dum numerorum  1,2,  3 augetm’.  Ex  arithmeticis  autem  constat 

— ^ — =2.  Hinc  patet  fatigationis  effectus,  variis  in  observationibus 

diversos  , ita  ratione  computari  posse , ut  aliqua  fatigatio  quasi  media 
efficiatur.  Itaque  ex  tribus  ol)servationibus  continuis  duae  derivari  pos- 
sunt , quae , habita  lassitudinis  ratione , pares  sunt. 

Hac  arte  utens  experimenta  mea  in  tabulam  collegi,  ut  primum  lon- 
gitudines X et  A'  deinde  vero  E , E'  et  E^'  (de  quibus  supra  expositum 
est)  com])arabiles  essent.  Itaque  tabula,  quae  sequitur,  fatigationis  mo- 
dum et  quasi  gradum  exhibet , qui  in  prima  columna  ita  significatur , ut 
numerus  observationis  referatur  ad  quem  ille  gradus  pertineat.  Hinc 
lineae  ad  liorizontem  directae  numeros  exhibent , qui  habita  ratione  fati- 
gationis comparabiles  sunt. 

Tabula  V. 


Continens  observationes  in  tabula  prima  communicatas. 


Gradus 

fatigatiouis 

1 

E 

E' 

E'' 

2 

45,9 

55,56 

20,7 

15,1 

1 ^ ;90  jy 

0,212 

0,371 

0,153 

4 

44  „ 

55,5  „ 

23,95  „ 

16,10  „ 

20,35  „ 

0,261 

0,488 

0,177 

6 

44  „ 

55,0  „ 

31,15  „ 

18,2  „ 

23,85  „ 

0,250 

0,711 

0,306 

8 

44  „ 

55,0  „ 

42,55  „ 

22,3  „ 

27,5  „ 

0,250 

0,908 

0,549 

10 

44,5  „ 

55,05  „ 

50,95  „ 

27,0  „ 

32,4  „ 

0,237 

0,887 

0,572 

12 

44,5  „ 

55,15  „ 

53,25  ,. 

33,0  „ 

38,95  „ 

0,212 

0,614 

0,367 

14 

46,1  „ 

55;35  „ 

54,15  „ 

37,2  „ 

43,25  „ 

0,201 

0,456 

0,252 

16 

47,0  „ 

55,65  „ 

54,8  „ 

41,3  „ 

44,95  „ 

0,184 

0,327 

0,219 

18 

47,3  „ 

55,85  „ 

55,15  „ 

43,5  „ 

45,9  „ 

0,181 

0,268 

0,202 

20 

47,8  „ 

55,95  „ 

55,5  „ 

44,7  „ 

46,5  „ 

0,172 

0,241 

0,193 

Itaque  plurimum  differunt  E'  et  E",  cum  X et  A',  quae  fibrarum  con- 
tractarum naturales  longitudines  sint,  valde  differant. 

lam  ad  elasticitatem  ut  redeam , ne  nunc  quidem  nego  doctrinam 
Weherianam  aliquid  habere  quo  defendi  possit.  Nimirum  musculorum 
motus  si  ab  elasticitate  pendere  dicuntur  perpetuo  mobili,  nihil  repugno. 
Contendo  autem  eiusmodi  elasticitatis  nullam  in  physiologia  usum  esse. 
Nam  quae  perpetuo  mutatur  elasticitas  , ea  tantum  abest  ut  musculorum 
motus  explicet,  ut  id  ipsum,  cur  mobilis  sit  et  quomodo  explicationis 
indigeat.  Quare  non  satis  est  scire  musculorum  elasticitatem  a vitae  ac- 
tionibus regi,  nisi  qua  hoc  lege  fit  compertum  est.  Dixi  initio  huius  dis- 
sertationis sperandum  esse,  fore  ut  clariores  fiant  myologicae  quaestiones, 
si  sepositis  virium  vitalium  impedimentis  ad  elasticitatem  confugeremus, 
quae  et  proxima  causa  motuum  muscularium  et  pro  hodierna  rerum  phy- 
sicarum cognitione  satis  perspicua  vis  esset.  Haec  vero  spes  nos  fefellit. 
Nimirum  incognita  est  elasticitas  musculorum  irritatorum,  utpote  quae  re- 
rum innumerabilium  concentu  conflatur,  in  animalibus  plane  inconstantium. 
Quarum  rerum  una  ipse  musculorum  labor  est,  qui  sicut  continuo  procedit,  ita 
continuo  aliam  vim  contractionis  aliosque  motus  exigit.  Proinde  omnis 
elasticitatis  notio  pervertitur.  Nam  quae  in  rebus  physicis  elasticitas  ap- 
pellatur, eius  cum  labore  praecedente  nullum  commercium  esse  constat. 

Superest  ut  et  tradamus,  quem  eventum  certamen  litterarium  nuper  indictum 
habuerit,  et  novas  in  proximum  annum  a quattuor  Universitatis  Ordinibus  commen- 
datas quaestiones  promulgemus. 

I.  SUMME  VENERABILIS  THEOLOGORUM  ORDO 
hanc  proposuerat  quaestionem: 

Cum  historia  veteris  ecclesiae  Romanae  monumentis  nuper  repertis  nova  qua- 
dam luce  illustrata  sit,  describantur  res  gravissimae  in  ea  gestae  a medio  se- 
cundo ad  medium  tertium  saeculum. 

Extitit  unus  qui  susciperet  quaestionem , exhibita  commentatione , cui  inscripta 
sunt  verba:  iyco  8h  rij  ifiavrov  dvvafisi  t66s  t6  eQyov  aza&fjLcoy,evog  t»Jv  syxeiQrjoiv  6q- 
QmSa.  d-aQQCov  Sh  rro  q>iXoxl^uo  rcov  dya&c5p  ixil^oGiv  vj  xar’  Ffiaviov  iyy^siQa. 

Huius  commentationis  auctor  et  veteribus  monumentis  et  nostrae  aetatis  scriptoribus 
dili  genter  usus  in  primorum  saeculorum  historia  ecclesiastica  bene  se  versatum  osten- 
dit, res  accurate  exposuit,  sagaciter  et  probe  diiudicavit,  stilo  haud  spernendo  orna- 
vit; quamquam  interdum  alium  in  rebus  tradendis  ordinem  ab  eo  institutum  malle- 
mus. Itaque  Ordo  Theologorum  huic  auctori,  qui  laudabile  studium  approbavit,  li- 
benter integrum  praemium  concessit. 

Aperta  schedula  nomen  auctoris  apparuit 

Eduardus  Fridericus  Moldehnke,  Insterburgensis. 

II.  ILLUSTRIS  lURECONSULTORUM  ORDO 
duas  proposuerat  quaestiones,  alteram  repetitam,  novam  alteram.  Quarum  prior  ne 
nunc  quidem  invenit , qui  solvendam  susciperet ; alteram  autem  ita  conceptam, 

Explicetur  indoles  et  natura  novationis  voluntariae , tam  de  iure  Romano  quam 
hodierno, 

unus  commilitonum  tractare  conatus  est,  oblata  commentatione,  cui  verba  ex  Institu- 
tionibus lustiniani  desumpta  ,,  Saepe  de  facultatibus  suis  amplius  quam  in  his  est 
sperant  homines  “ inscripsit.  Opusculum  etsi  diligenter  et  sermone  satis  apto  con- 
scriptum est,  accuratius  tamen  inspicientes  fugere  non  potuit,  quanta  pars  dubitatio- 
num, quibus  locus  iuris  civilis  qui  est  de  novationibus  ceteris  abundat,  ab 

auctore  commentationis  non  soluta  sit  et  haud  raro  ne  animadversa  quidem.  Nam  ut 

recte  demonstraretur,  quare  ad  novationem  efficiendam  animus  novandi  requiratur, 
interior  stipulationis  quae  credito  adnumeratur  natura  debuit  indagari.  Neque  hodier- 
nus novationis  usus  perspici  poterat , nisi  accurata  fieret  investigatio  discriminis, 
quod  inter  constitutum  et  novationem  verbis  minus  solennibus  initam  intercedit.  Sed 
iniquum  videbatur  iuveni  prima  legitimae  scientiae  stipendia  merenti  vertere  vitio, 
quod  quaestiones  inter  doctos  etiam  viros  adhuc  disceptatas  non  omnibus  numeris 
absolvit.  Immo  laudat  Ordo  probatque  magnam  auctoris  diligentiam,  indefessum 
fontium  iuris  civilis  studium,  accuratam  controversiarum  notitiam,  maturitatem  iudl- 
cii.  Integrum  igitur  praemium  in  eum  conferre  decrevit. 

Resignata  tessera  continuit  nomen  auctoris 

CONRADUS  RuDOLPHUS  HoCHHEIMER  , CiZENSIS. 

III.  GRATIOSUS  MEDICORUM  ORDO 

nullam  accepit  commentationem. 

IV.  AMPLISSIMUS  PHILOSOPHORUM  ORDO 
tres  civibus  commendaverat  quaestiones,  unam  e studiis  antiquitatis  petitam,  secun- 
dam e philosophia , tertiam  ex  historiae  disciplina.  Harum  sola  tertia , quae  erat 
proposita 

De  migrationibus  Slavorum  in  eas  terras,  quae  inter  Viadrum,  Albirn  /Salam- 
que  Jiuvios  interiectae  sunt,  de  eorum  religionibus,  moribus  et  institutis  illis  in 
terris,  adiecta  'brevi  adumbratione  rerum  a Slavis  gestarum  inde  ab  eorum 
adventibus  usque  ad  eam  aetatem,  qua  a Germanis  d,evicti  sunt, 

unum  allexit  iuvenem,  qui  commentationem  amplam  exhibuit,  Inscriptis  pro  tessera 
verbis  Thucydidiis,  rd  TtulaibxsQct  cagjcog  uh’  evfjeiv  dia  ~/?ovov  Ttlrj&og  advvata 
Scriptor  laudabili  cum  fide  et  industria  pervestigatis  fontibus  et  subsidiis  magnam 
congessit  materiam,  congestam  autem  intelligenter  et  cum  iudicio  dispensavit,  re- 
lectis multorum  commentis  vanis  aut  incertis.  Fructum  tamen  tantae  diligentiae  duo 
minuunt  incommoda,  quod  et  libris  haud  paucis  caruit  in  exterorum  regionibus  passim 
per  homines  rerum  Slavicarum  peritos  emissis  et  linguarum  Slavicarum,  unde  fontes 
pendent  gravissimi , nullam  attulit  scientiam.  Itaque  vulgarem  huius  materiae  noti- 
tiam nec  promovere  potuit  neque  emendavit.  Sed  cum  tantum  quaestionum  pondus, 
quantum  per  temporis  brevitatem  licuit,  assiduo  labore  profllgarit  et  lucem  disse- 
rendi cum  elocutione  probabili  iunctam  ostendat,  omnia  videbatur  esse  consecutus, 
quae  possent  ab  aequis  indicibus  postulari.  Quamobrem  Ordo  dignum  eum  habuit, 
cui  praemium  integrum  iure  tribueretur. 

Reclusa  scheda  nomen  auctoris  prodiit 

Caroles  Ferdinandus  Rudolphus  Nicolai,  Numburgensis. 

Quaestiones  vel  iteratas  vel  novas  in  sequentem  annum  quattuor  Universitatis 
Ordines  posuerunt  has: 

I.  S.  V.  THEOLOGORUM  ORDO 
duas  propouit,  alteram  quidem  hac  sententia: 

Doctrina  de  conscientia  examini  subtiliori  subiiciatur,  ita  ut  primum  e fonti- 
bus tam  Veteris  quam  Novi  Testamenti  quaenam  e litteris  sacris  conscientiae 
notio  hauriri  possit  proponatur,  deinde  quasnam  in  scholis  theologicis  vicissitu- 
dines subierit,  denique  quomodo  hodie  cum  de  conscientia  in  universum,  tum 
de  conscientia  dubitante  et  errante  in  scholis  praecipiendum  sit  ostendatur. 
Alteram  autem  addit  hanc: 

Urbis  lerusalem  tam  antiquae  quam  restauratae  muri  et  portae  ex  libris  histo- 
ricis et  propheticis  accurate  eruantur. 

II.  ILLUSTRIS  lURECONSULTORUM  ORDO 

quaestionem  commendat  hanc: 

Quid  iuris  circa  bella  privata  ( sive  Fehderecht ) viguerit  ex  constitutionibus 
sacri  Imperii  Romano  - Germanici  exponatur. 

III.  GRATIOSUS  MEDICORUM  ORDO 

superioris  anni  quaestionem  repetit: 

Fons,  natura  et  ratio  secreti,  quod  in  mammis  recens  natorum  observatur,  ad- 
hibitis proqwiis  observationibus  et  investigationibus,  accuratius  exponatur,  et  in- 
quiratur, secretum  illud  , num  in  omnibus  recens  natis  inveniatur,  deinde, 
si  nonnunquam  abesse  apparuerit , quae  sint  deficientis  secreti  causae  et  condi- 
tiones, denique  quo  tempore  post  partum  incipere  soleat  et  quamdiu  observari 
possit. 

tum  novam  addit  hanc : 

Cum  sensus  nostri  saepenumero  turbentur,  si  eodem  tempore  duobus  stimulis 
movemur , qui  animi  nostri  attentionem  in  varias  partes  distrahant:  quaeritur 
primum  utrum  perceptionis  alicuius  turba  ex  sensu  secundario  orta  satis  accu- 
rate aestimari  vel  ad  numeros  ipsos  revocari  possit;  deinde  utrum  eiusmodi 
perturbatio,  quae  duarum  perceptionum  quasi  concretione  provocetur , semper  ex 
• aliqua  naturae  lege  fiat  an  contrarium  etiam  accidat,  ut  duorum  stimulorum 
simul  nos  afficientium  unus  alterum  sublevet. 

IV.  AMPLISSIMUS  PHILOSOPHORUM  ORDO 

primum  repetit  quaestionem  superioris  anni: 

Exponatur  discrimen  quod  intercedit  inter  cognitionem  mathematicam  et  philo- 
sophicam. 

Deinde  duas  commendat  novas,  unam  de  studiis  antiquitatis  delectam: 

Poscitur  commentatio  de  rebus  Amorgi  insulae,  imprimis  autem  de  situ  Locorum, 
de  historia,  de  rebus  divinis  et  institutis  civilibus  Amorginorum,  adhibitis  etiam 
inscriptionibus , exponatur. 

Alteram  vero  mathematicam: 

Theoria  et  disciplina,  determinaidium  sic  explicetur,  ut  et  studitim  appareat 
huic  generi  diligenter  impensum  et  subtilitas  iudicii  usu  quodami  confirmata. 

lara  quae  commentationes  in  explicandis  illis  quaestionibus  versabuntur,  latino 
sermone  ])erscribendae  et  intra  diem  XV.  mensis  Iulii  anni  MDCCCL VII  clarissimo 
viro  qui  nobis  a secretis  est  tradendae  sunt  una  cum  tessera , quae  intus  nomen 
sci’qitoris , extrinsecus  vero  lemma  quodpiam  contineat,  quo  lemmate  etiam  libellus 
notandus  erit.  Indicia  vero  , quae  de  redditis  commentationibus  laturi  sunt  quattuor 
Ordines,  promulgabuntur  inter  sollemnia  Regis  natalicia  anni  instantis.  Auctoribus 
victricum  commentationum  praemia  conferentur  quinquagenorum  imperialium. 

Ceterum  cautum  est  ut  in  pulverem  qui  dicitur  nulli  praeter  cives  nostros 
iique  singuli  singulatim  descendant;  sin  alii  descenderint,  aut  si  qui  post  diem 
XV.  mens.  Iulii  commentationes  suas  tradiderint,  eorum  non  habebitur  ratio.  In 
eo  igitur  cives  nostri  elaborabunt  et  enitentur , ut  sua  studia  conferant  ad  eius  diei 
celebritatem  ornandam , quae  Octobrem  mensem  Borussis  iam  duplici  nomine  et  cla- 
rum et  gratum  fecit. 

P.  P.  in  Universitate  Halensi  die  XV.  mens.  Octobris  a.  MDCCCLV. 


